แว่บกลับมารีวิวในย่านที่ทำงานอีกรอบนะคะ  พอดีผ่านไปย่านศาลายาช่วงเช้าวันเสาร์ ร้านอาหารส่วนมากยังไม่ค่อยเปิด เห็นร้านนี้เป็นร้านเป็ดพะโล้เก่าแก่ ร้านใหญ่โต  มีคนนั่งอยู่เยอะพอสมควร เลยแอบแวะทานก่อนเข้าที่ทำงานค่ะ

=-= สถานที่ตั้งและการเดินทาง =-=

ร้านตั้งอยู่บนเส้นพุทธมฑลสายสี่ฝั่งศาลายา  ตรงข้ามมหาวิทยาลัยมหิดลนะคะ

ถ้าขับมาจากเส้นบรมราชชนนีมุ่งหน้านครปฐม  ให้เลี้ยวขวาเข้าศาลายา  แล้ววิ่งผ่านมหิดลมา  กลับรถตรงสุดถนน  ร้านตั้งอยู่ตรงข้ามกลับมหาวิทยาลัย  ไม่ไกลจากป้ายรถเมล์เท่าไรค่ะ  หาที่จอดตามริมถนน  หรือตามตรอกซอกซอยแถวนั้นเลยค่ะ

=-= บรรยกาศ =-=

เป็นห้องแถวสองห้องกว้างขวาง  แบบพัดลม สะอาดสะอ้าน  โต๊ะเยอะพอสมควร น่าจะรองรับได้ประมาณ 50-60 ที่นั่ง  พนักงานเยอะ  เดินกันขวักไขว่ กระฉับกระเฉง ลูกค้าส่วนมากจะออกเป็นแนวครอบครัว  เห็นผู้ใหญ่วัยกลางคนนั่งทานกันเยอะเลย

=-= เมนูที่ลอง =-= 

-ข้าวหน้าเป็ดพะโล้ (50B)☆☆☆☆มาถึงร้านต้นตำหรับเป็ดพะโล้  ต้องขอลองชิมซักหน่อย  เป็ดที่นี่หั่นชิ้นเรียวเล็ก  นุ่มใช้ได้ค่ะ เราชอบที่เนื้อมันฉ่ำๆไม่แห้งกระด้าง  แล้วตรงหนังจะเป็นแบบบางๆ  ไม่เหนียวๆ  ตัวน้ำราดแอบว่ามันใสๆไปนิด  ส่วนตัวแอมชอบแบบสีเข้มๆ  เข้มข้น เค็มนิดหวานหน่อย  แต่ที่นี่จะออกหวานนำไม่ค่อยเค็มค่ะ  

- ข้าวผัดเป็ด (60-65B) ตัวนี้ของคนที่ไปด้วยแอมไม่ได้ชิมค่ะ  แต่เค้าว่าอร่อยใช้ได้  ให้เป็ดเยอะดีค่ะ

- ชาดำ กับโอเลี้ยง (12B) ☆☆☆ มาในแก้วโต  ให้เยอะเลย ถูกดีง่ะ  ประทับใจ  แต่รสชาติก็ธรรมดาทั่วๆไปนะคะ

???? สรุป เป็นร้านเป็ดพะโล้เก่าแก่ที่รสชาติใช้ได้  เป็ดนุ่มหนังนิ่มเปื่อยถูกใจ คุณภาพสมราคา   ฝากท้องได้หายห่วงค่ะ  ปล. แอมเห็นคุณนิครีวิวว่าข้าวหมูทอดร้านนี้อร่อย  คราวหน้าจะมาลองเมนูนี้ค่ะ  ใครไปฝากลองสั่งกันดูนะคะ????????